CELEX: 32018D0487
Language: sk
Date: 2018-03-20 00:00:00
Title: Rozhodnutie Rady (EÚ) 2018/487 z 20. marca 2018, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Oesterreichische Nationalbank

23.3.2018   
            
            
               SK
            
            
               Úradný vestník Európskej únie
            
            
               L 81/17
            
         ROZHODNUTIE RADY (EÚ) 2018/487
   z 20. marca 2018,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Oesterreichische Nationalbank
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky z 26. januára 2018 Rade Európskej únie o externom audítorovi Oesterreichische Nationalbank (ECB/2018/1) (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk členských štátov, ktorých menou je euro, overujú nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Článok 37 ods. 1 rakúskeho spolkového zákona o Oesterreichische Nationalbank ustanovuje, že valné zhromaždenie Oesterreichische Nationalbank volí jedného externého audítora a jedného náhradného externého audítora na obdobie do piatich rokov. Náhradný externý audítor sa poverí výkonom auditu iba v prípade, keď ho nemôže vykonávať externý audítor.
            
         
               (3)
            
            
               Mandáty súčasného externého audítora a súčasného náhradného externého audítora Oesterreichische Nationalbank sa skončili po vykonaní auditu za finančný rok 2017. Preto je potrebné vymenovať externých audítorov od finančného roku 2018.
            
         
               (4)
            
            
               Oesterreichische Nationalbank vybrala za svojho externého audítora spoločnosť Ernst & Young Wirtschaftsprüfungsgesellschaft m.b.H. a za svojho náhradného externého audítora spoločnosť Deloitte Audit Wirtschaftsprüfungs GmbH na finančné roky 2018 až 2022.
            
         
               (5)
            
            
               Rada guvernérov ECB odporučila, aby spoločnosť Ernst & Young Wirtschaftsprüfungsgesellschaft m.b.H. bola vymenovaná za externého audítora Oesterreichische Nationalbank a aby spoločnosť Deloitte Audit Wirtschaftsprüfungs GmbH bola vymenovaná za náhradného externého audítora Oesterreichische Nationalbank na finančné roky 2018 až 2022.
            
         
               (6)
            
            
               Následne po odporúčaní Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 9 nahrádza takto:
   
      „9.   Spoločnosť Ernst & Young Wirtschaftsprüfungsgesellschaft m.b.H. sa týmto schvaľuje ako externý audítor Oesterreichische Nationalbank na finančné roky 2018 až 2022.
      Spoločnosť Deloitte Audit Wirtschaftsprüfungs GmbH sa týmto schvaľuje ako náhradný externý audítor Oesterreichische Nationalbank na finančné roky 2018 až 2022.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Európskej centrálnej banke.
   
      V Bruseli 20. marca 2018
      
         
            Za Radu
         
         
            predsedníčka
         
         E. ZAHARIEVA
      
   
   
      (1)  Ú. v. EÚ C 37, 1.2.2018, s. 1.
   
      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).